KFOTOREGISTRERING AV VERNEVERDIGE BYGNINGER  
I KAUTOKEINO KOMMUNE  
Hvorfor registrering?   
På oppdrag for Riksantikvaren vil Asplan Viak i uke 38 gjennomføre en fotoregistrering av 
verneverdige bygninger i Kautokeino kommune. Registreringen inngår i Riksantikvarens 
miljøovervåkingsprogram «Status for verneverdige kulturminner i utvalgte kommuner».   
Hva skal registreres?  
Kartleggingen vil omfatte bygninger fra 1900-tallet som gjennom kommunale planer (f.eks. 
Kulturminneplan eller reguleringsplan) er ansett som verneverdige.   
Hvordan gjennomføres registreringen?  
Registreringen er utvendig og visuell og vil gjennomføres raskt. Det tas 3-5 eksteriørbilder 
av byggenes fasader. Det er ikke forutsatt at registrator skal snakke med huseier. Dersom 
registrator har behov for å gå inn på privat grunn, vil vedkommende ringe på og 
identifiserer seg når han/hun kommer. Det skal registreres ca. 20 bygninger i Kautokeino.   
Hva betyr dette for huseier?   
Registreringen vil ikke få noen konsekvenser for huseier. Vi skal ikke vurdere verneverdi 
eller spørsmål knyttet til kommunal byggesaksbehandling, eiendomstaksering eller 
lignende.   
Hvem registrerer?   
Asplan Viak utfører registreringsjobben. Firmaet er et av Norges største, rådgivende 
ingeniør- og arkitektfirmaer. Registratorene bærer gule vester merket 
“Kulturminneregistrering”. Huseierne blir varslet gjennom annonse i lokalpressen og 
informasjon på kommunens hjemmeside.    
Ved spørsmål, kontakt:  
Anette Hansen, Asplan Viak: anette.hansen@asplanviak.no 
Ståle A. Bergås, Riksantikvaren: staale.arfeldt.bergaas@ra.no 
* SEFRAK-registeret er Riksantikvarens landsdekkende register over nærmere 500 000 bygninger 
eldre enn 1900, samt yngre bygninger i nordlige områder. SEFRAK-registeret gir ikke automatisk 
vernestatus eller restriksjoner på hva som kan gjøres med bygningen.
